Diari Oficial de la Generalitat Valenciana


Sumari del DOGV 8546, del 13-05-2019 (2019/4835)

RESOLUCIÓ de 6 de maig de 2019, del director general de l'Institut Valencià de la Joventut (IVAJ), per la qual es convoquen les ajudes a entitats locals per a l'adquisició d'equipament en tecnologia de la informació i la comunicació (TIC) durant l'any 2019.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4835


Data del document
:   06-05-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de maig de 2019, del director general de l'Institut Valencià de la Joventut (IVAJ), per la qual es convoquen les ajudes a entitats locals per a l'adquisició d'equipament en tecnologia de la informació i la comunicació (TIC) durant l'any 2019. [2019/4835]  
La Llei 15/2017, de 10 de novembre, de la Generalitat, de polítiques integrals de joventut, assenyala, entre les funcions de l'Institut Valencià de la Joventut (IVAJ), la promoció de la participació dels joves, així com donar suport material i econòmic al desenvolupament de les iniciatives i projectes de les estructures de participació juvenil previstes en els articles 17 i 18 d'aquesta llei, com a vehicles principals de transmissió dels valors democràtics de tolerància, solidaritat i respecte a la diversitat, sense excloure el suport a altres formes de participació.  
La Llei 38/2003, de 17 de novembre, general de subvencions, estableix en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
L'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, estableix les bases reguladores de la concessió d'ajudes a entitats locals per a programes de joventut i equipament en tecnologia de la informació i la comunicació (TIC).  
  
Per tot això, en virtut de la competència atribuïda per l'article 160.4.b de la Llei 1/2015 de, 6 de febrer de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de joventut, resolc:  
  
Primer. Convocatòria  
1. Es convoquen ajudes a les entitats locals perquè doten el seu servei d'informació juvenil d'equipament en tecnologies de la informació i la comunicació (TIC) entre l'1 de gener i el 31 d'octubre de 2019, de conformitat amb el que disposa l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i d'equipament en tecnologia de la informació i la comunicació (TIC), (DOGV 8276), d'ara endavant, Ordre de Bases.  
2. S'aprova el model de sol·licitud i la resta de documentació, que s'inclouen com a annexos I, II, III, IV i V de la present resolució.  
  
Segon. Finançament  
Les ajudes que es convoquen es finançaran amb càrrec a la línia de subvenció S602600 del pressupost de l'Institut Valencià de la Joventut per a 2019, amb un import global màxim de 100.000 euros.  
  
Tercer. Objecte de les ajudes i règim de concessió  
1. La present resolució estableix les condicions de la convocatòria de la subvenció a entitats locals que presten un servei d'informació juvenil, inscrit en el cens de la xarxa de serveis d'informació juvenil, com a centre d'informació juvenil. La data d'inscripció en aquest cens no podrà ser posterior a l'últim dia del termini de presentació de les sol·licituds d'ajudes.  
2. L'objecte de la present convocatòria és la subvenció per a l'adquisició d'equipament en tecnologies de la informació i la comunicació (TIC), relacionat amb el programa de joventut que desenvolupen durant 2019.  
3. En cap cas no es podrà subvencionar més del 80 % del cost d'adquisició.  
  
Quart. Entitats beneficiàries  
Podran ser beneficiàries d'aquestes ajudes les entitats locals d'àmbit inferior a la província. Així, podran presentar les corresponents sol·licituds tant ajuntaments com òrgans de govern i administració d'entitats supramunicipals i d'entitats locals menors.  
  
  
  
Cinqué. Sol·licituds i termini  
1. La sol·licitud i la resta de tràmits es realitzaran d'acord amb el que s'estableix en l'article 14.2 de la Llei 39/2015, d'1 d'octubre, del procediment administratiu comú de les administracions públiques, i haurà d'emplenar-se en el model d'instància que figura en l'annex I a la present resolució.  
Les entitats locals presentaran la sol·licitud, exclusivament de forma telemàtica i mitjançant model normalitzat, en la seu electrònica de la Generalitat, per a la qual cosa hauran de disposar d'un sistema de signatura electrònica que admeta la dita seu. El model de sol·licitud normalitzat estarà accessible des del cercador de tràmits i serveis en la url següent, on també estaran disponibles els models de formularis i els annexos:  
http://www.gva.es/es/inicio/procedimientos'id\_proc=19092&version=amp  
2. El termini de presentació de sol·licituds serà de 10 dies hàbils comptats a partir de l'endemà de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà la inadmissió de la sol·licitud per extemporània.  
  
  
Sisé. Documentació  
1. Juntament amb la sol·licitud es presentarà la documentació següent:  
a) Fotocòpia compulsada de la targeta del número d'identificació fiscal (NIF) de l'entitat sol·licitant de l'ajuda.  
b) Declaració responsable de no concórrer, en l'entitat sol·licitant, les circumstàncies que assenyala l'article 13 de la Llei 38/2003, de 17 de novembre, general de subvencions.  
c) Acreditació de trobar-se al corrent de les seues obligacions tributàries i davant de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i davant de la Seguretat Social a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. Les qui no atorguen aquesta autorització hauran d'aportar la documentació acreditativa que es troben al corrent de les citades obligacions.  
d) Certificat d'adhesió de l'ajuntament en ple, en el cas de municipis, o del seu òrgan de govern, en la resta d'entitats locals, a la Declaració per l'oci educatiu «Ens reunim amb uns altres valors», segons l'annex II.  
e) Fitxa d'equipament en tecnologia de la informació i la comunicació (TIC), segons l'annex III.  
f) Justificació de trobar-se al corrent en l'obligació de rendiment dels seus comptes anuals davant la Sindicatura de Comptes, que serà acreditat mitjançant certificació emesa a aquest efecte per la citada entitat, segons el que disposa l'Acord de 21 de maig de 2015, del Consell de la Sindicatura de Comptes.  
g) Model de domiciliació bancària.  
  
Seté. Criteris de valoració i puntuació de les sol·licituds  
1. La puntuació global màxima de cada sol·licitud serà de 100 punts, d'acord amb la distribució de criteris i la seua corresponent valoració, recollida en els articles 8.2 i 9 de l'Ordre de Bases. La puntuació mínima exigida per a poder accedir a aquesta ajuda serà de 50 punts, segons estableix l'article 9.1 de l'Ordre de Bases.  
2. Aplicats els citats criteris i amb la valoració corresponent a totes les sol·licituds que hagen complit els requisits de la convocatòria, s'elaborarà una llista amb les puntuacions obtingudes per cadascuna de les entitats sol·licitants.  
3. El repartiment de les ajudes segons el pes poblacional, així com el càlcul individualitzat de cada ajuda es farà d'acord amb el que estableixen els articles 9 i 10 de l'Ordre de Bases.  
  
Huité. Instrucció i resolució de la convocatòria  
1. El Servei de Gestió i Planificació de Programes de l'IVAJ instruirà el procediment de concessió de les ajudes, i la Direcció General, a la vista de la proposta de la comissió avaluadora, resoldrà sobre les sol·licituds d'ajudes presentades a l'empara del que disposa la present resolució. La denegació de l'ajuda haurà de ser motivada, les raons es faran constar en la resolució i en tot cas els fonaments de la resolució que s'adopte hauran de quedar acreditats en el procediment.  
  
2. El termini màxim per a resoldre i notificar la resolució serà de 6 mesos comptadors des de la presentació de la sol·licitud, sempre que reunisca els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què la sol·licitud s'esmene.  
Si, transcorregut aquest termini, no haguera recaigut resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjudici de l'obligació de resoldre i notificar que estableix l'article 21 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de la convocatòria es publicarà en el Diari Oficial de la Generalitat Valenciana, en els termes previstos en l'article 18.1 de la Llei 38/2003, de 17 de novembre, general de subvencions.  
4. L'eficàcia de la concessió de les ajudes quedarà supeditada al compliment dels termes i condicions de la concessió. La no presentació de la justificació de la despesa en el termini fixat donarà lloc a la pèrdua de la subvenció i consegüent revocació.  
  
Nové. Justificació i pagament  
L'adquisició d'equipament en tecnologia de la informació i la comunicació (TIC) per a les quals s'haja concedit l'ajuda es justificarà mitjançant la presentació de la següent documentació:  
1. Memòria justificativa de l'adquisició de l'equipament objecte de la subvenció (segons l'annex IV). Haurà de detallar:  
a) Data d'adquisició de l'equipament (TIC)  
b) Cost  
c) S'aportarà fotografia de l'equipament on s'aprecie l'etiqueta amb la llegenda «Equip finançat per l'IVAJ» i el seu logo.  
d) Data d'instal·lació de l'equipament (TIC) en el centre d'informació juvenil.  
2. Relació de documents de despeses o factures amb la signatura de la persona titular de la secretaria o intervenció de l'entitat local, la qual en certificarà tant la veracitat com que tota aquesta documentació no s'ha utilitzat per a justificar cap altra subvenció (annex V). Aquesta relació ha de contindre:  
a) Número d'ordre  
b) Data d'emissió  
c) Forma de pagament  
d) Proveïdor  
e) NIF  
f) Concepte  
g) Total factura  
h) Import imputat a la subvenció  
L'IVAJ podrà requerir en qualsevol moment els documents originals d'aqueixes despeses o factures. L'entitat local es compromet a custodiar-los durant 5 anys.  
3. El termini de justificació serà el comprés entre l'endemà d'aquell en què tinga lloc la recepció de la notificació de la resolució de concessió de l'ajuda i el dia 31 d'octubre de l'exercici al qual s'aplica la subvenció, tots dos inclusivament.  
4. Una vegada presentada la documentació justificativa de la subvenció concedida i finalitzat el termini de justificació, no podran aportar-se noves factures amb diferents conceptes als ja presentats, únicament podrà aportar-se la documentació i les justificacions que s'estimen pertinents, però sempre relacionades amb les factures presentades.  
5. En cas de contractació que supere les quanties del contracte menor, s'haurà de complir el que estableix l'article 31.3 de la Llei 38/2003, de 17 de novembre, general de subvencions, i presentar les tres ofertes recaptades.  
6. Quan les activitats hagen sigut finançades, a més d'amb la subvenció, amb fons propis o altres subvencions o recursos, en la justificació haurà d'acreditar-se l'import, procedència i aplicació de tals fons a les activitats subvencionades, d'acord amb el que estableix l'article 30.4 de la Llei 38/2003, de 17 de novembre, general de subvencions.  
7. El règim de pagament de la subvenció, així com el termini de justificació de les ajudes, seran els que estableixen els articles 18 i 21 de l'Ordre de Bases.  
8. Per a fer efectiu el pagament de les ajudes concedides, els beneficiaris hauran d'aportar les dades bancàries en què es sol·licita que es faça l'ingrés de la subvenció.  
  
Desé. Acceptació de la normativa reguladora  
La participació en la present convocatòria implica l'acceptació de la normativa que la regula.  
  
Onzé. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se recurs de reposició, davant la Direcció General de l'IVAJ, en el termini d'un mes comptat a partir de l'endemà de la publicació d'aquesta resolució, segons el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de maig de 2019.- El director general de l'Institut Valencià de la Joventut: Jesús Martí Nadal.